Solutia pe scurt: I.1. În temeiul art. 226 alin. (1) şi (2) raportat la art. 223 alin. (2) şi art. 202 alin. (1) şi (3) – toate din Codul de procedură penală, admite propunerea formulată de Parchetul de pe lângă Tribunalul Constanţa, în dosarul de urmărire penală nr. 1997/P/2021 şi dispune arestarea preventivă, pe o durată de 30 de zile, respectiv de la data de 13.04.2022 până la data de 12.05.2022, inclusiv, a inculpaţilor: 1) Munteanu Bogdan-Cristian, (.....), cercetat sub aspectul săvârşirii a trei infracţiuni de luare de mită – fapte prevăzute de art. 289 alin. (1) din Codul penal şi a trei infracţiuni de fals informatic – fapte prevăzute de art. 325 din Codul penal, toate cu aplicarea art. 38 alin. (1) din Codul penal (în concurs real); 2) Radu Daniel-Ioan, (.......), cercetat sub aspectul săvârşirii a două infracţiuni de luare de mită – fapte prevăzute de art. 289 alin. (1) din Codul penal şi a trei infracţiuni de fals informatic – fapte prevăzute de art. 325 din Codul penal, toate cu aplicarea art. 38 alin. (1) din Codul penal (în concurs real). I.2. În temeiul art. 230 din Codul de procedură penală, dispune emiterea de îndată a mandatelor de arestare preventivă pentru inculpaţii Munteanu Bogdan-Cristian şi Radu Daniel-Ioan. ??? II.1. În temeiul art. 219 alin. (7) din Codul de procedură penală, respinge, ca neîntemeiată, propunerea formulată de Parchetul de pe lângă Tribunalul Constanţa, în dosarul de urmărire penală nr. 1997/P/2021, pentru luarea măsurii preventive a arestului la domiciliu cu privire la inculpatul Nurla Erchean, (........), cercetat sub aspectul săvârşirii unei infracţiuni de trafic de influenţă – faptă prevăzută de art. 291 alin. (1) din Codul penal şi a unei infracţiuni de instigare la fals informatic – faptă prevăzută de art. 47 raportat la art. 325 din Codul penal, ambele cu aplicarea art. 38 alin. (1) din Codul penal (în concurs real). II.2. În temeiul art. 219 alin. (9) raportat la art. 202 alin. (4) lit. b) şi la art. 214 alin. (1) – toate din Codul de procedură penală, dispune luarea măsurii preventive a controlului judiciar faţă de inculpatul Nurla Erchean (cu datele de identificare menţionate la pct. II.1.), pe o durată de 60 de zile, începând cu data de 13.04.2022, până la data de 11.06.2022 (inclusiv). II.3. În conformitate cu dispoziţiile art. 205 alin. (3) din Codul de procedură penală, interpretate per a contrario, dispoziţiile privind luarea măsurii preventive a controlului judiciar sunt executorii şi, în consecinţă, dispune punerea în libertate a inculpatului Nurla Erchean de sub puterea ordonanţei de reţinere emise în dosarul de urmărire penală nr. 1997/P/2021 al Parchetului de pe lângă Tribunalul Constanţa. II.4. În conformitate cu dispoziţiile art. 215 alin. (1) din Codul de procedură penală, pe timpul cât se află sub control judiciar, inculpatul Nurla Erchean trebuie să respecte următoarele obligaţii: a) să se prezinte la organul de urmărire penală, la judecătorul de cameră preliminară sau la instanţa de judecată ori de câte ori este chemată; b) să informeze de îndată organul judiciar care a dispus măsura sau în faţa căruia se află cauza cu privire la schimbarea locuinţei; c) să se prezinte la organul de poliţie desemnat cu supraveghrea sa, conform programului de supraveghere ce va fi întocmit sau ori de câte ori este chemată. II.5. În temeiul art. 215 alin. (2) din Codul de procedură penală, îi impune inculpatului Nurla Erchean şi următoarele obligaţii, pe durata controlului judiciar: a) să nu depăşeasca limita teritorială a României, decât cu încuviinţarea prealabilă a organului judiciar; b) să nu comunice cu coinculpaţii Munteanu Bogdan-Cristian şi Radu Daniel-Ioan, precum şi cu martorii Cloampă Mihaela, Mustafa Rafael, Ro?u Valentin, ?i?ei Marian şi Ro?u Alexandru Gabriel. II.6. În conformitate cu art. 215 alin. (3) din Codul de procedură penală, îi atrage atenţia inculpatului Nurla Erchean că, în caz de încălcare cu rea-credinţă a obligaţiilor care îi revin, măsura controlului judiciar se poate înlocui cu măsura arestului la domiciliu sau cu măsura arestului preventiv. II.7. În baza art. 215 alin. (4) din Codul de procedură penală, desemnează Poliţia Municipiului Constanţa, pentru supravegherea respectării de către inculpatul Nurla Erchean a obligaţiilor care îi revin pe durata controlului judiciar. II.8. Potrivit art. 215 alin. (5) din Codul de procedură penală, câte o copie a minutei prezentei încheieri se va comunica, de îndată, inculpatului Nurla Erchean, unităţii de poliţie în a cărei circumscripţie locuieşte acesta (Poliţia Municipiului Constanţa), precum şi serviciului public comunitar de evidenţă a persoanelor, Poliţiei de Frontieră Române, serviciului public comunitar de paşapoarte şi Direcţiei Generale de Paşapoarte din cadrul Ministerului Afacerilor Interne, în vederea asigurării respectării de către inculpat a obligaţiei de a nu depăşi limita teritorială impusă. ??? § În conformitate cu dispoziţiile art. 275 alin. (3) din Codul de procedură penală, cheltuielile judiciare efectuate de stat cu ocazia soluţionării propunerii parchetului rămân în sarcina statului. § Cu drept de contestaţie în termen de 48 de ore, potrivit art. 204 alin. (1) din Codul de procedură penală. Pronunţată în camera de consiliu, la data de 13.04.2022, ora 16:45.
Document: Încheiere - măsuri preventive (faza de UP)  88/2022  13.04.2022